Роден е на 22 март 1891 г. в Габрово. Завършва Априловската гимназия в града. След това учителства в селата Пиргово и Червена вода (1909 – 1911). Усилено изучава френски език и от есента на 1911 г. е студент по право в Швейцария. Тъй като университетът, където учи се намира в италиански кантон, бързо усвоява и италиански език. Следването му е с прекъсвания, поради участието му в Балканските войни и Първата световна война. За проявен героизъм е награден с орден за храброст.